VEGA præsenterer  
**Februar er et overflødighedshorn af pop i Ideal Bar**

*Ideal Bar Lives februar program er utroligt alsidigt og præsenterer et kolerisk udsnit af pop-spektret i forskellige rammer. Der er alt lige fra electropop, releasefester, dansk lyrik mikset med skrøbelige klangflader, solvarme indietoner til eksperimenterende pop.*

**Freja Loeb / 8. februar**

Freja Loeb fejrer sin nye ep, W.O.M.D., med en releasefest i Ideal Bar. På aftenen kan man blandt andet lytte til numrene fra den nye ep, og bagefter fortsætter arrangementet med en fest, hvor man kan danse til dj-sæt og visuals. Arrangementet er gratis!

Læs mere om og køb billet til releasefesten med Freja Loeb.

**Lise Westzynthius & Lone Hørslev -I Krig og Kærlighed / 13. februar** Oplev to af Danmarks skarpeste, følsomme kvinder beskrive kærligheden, når den gør ondt. Og når den gør godt. Forfatterinden Lone Hørslev og sangerinden Lise Westzynthius har det til fælles, at de begge har beskrevet kærlighedens og skilsmissens mange ansigter.   
Læs mere om og køb billet til koncerten med Lise Westzynthius & Lone Hørslev.

**Bodebrixen + support (October Dance) / 14. februar**Den danske duo Bodebrixen er med deres solbeskinnede pop klar til at varme Ideal Bar op til fest. I 2012 udkom Bodebrixens tredje album, *Out of Options*. Fra albummet kan du høre de iørefaldende melodier "[I Was Sad and You Were Lonely](http://www.youtube.com/watch?feature=player_embedded&v=uUaHO-tIrfQ" \l "%21" \t "_blank)" og "[Ghost](http://www.youtube.com/watch?v=CGKPJ5hWGv8" \t "_blank)"  
Læs mere om og køb billet til koncerten med Bodebrixen

**Lowell/ 15. februar**   
Canadiske Lowells mini-debutalbum If You Can, Solve This Jumble er resultatet af et samarbejde med supergruppen Apparatjik. Sammen har de skabt en række af kølige, små popperler.   
Lowells stemme lyder som en blanding af Lykke Li og Lilly Allen, men uden Allens sødme. For det univers Lowell inddrager lytteren i er et frostsprængt bjerglandskab, hvor melodramaet og store kunstneriske ambitioner er allestedsnærværende..   
Apparatjiks indflydelse er hørbar på If You Can, Solve This Jumble både i teksterne, hvor Jonas Bjerres fine falset forstærker ”Jesus Me, Volcano This Fyi Blume” og på ”[Shake Him Off](http://www.youtube.com/watch?v=4eS0WpB-Mm0" \t "_blank) ”, hvis klimaks vil få Mew fans til at smile.   
Læs mere om og køb billet til koncerten med Lowell

**Far Away From Fiji + support (The Divers) / 21. februar**   
Far Away From Fijis udtryk er drømmende og småstøjende popsange med fokus på nerven i det enkle arrangement og den enkelte melodi.  
I starten af 2011 tog Det Elektriske Barometer sangene "[Built Up Scenery](https://www.youtube.com/watch?v=yT854AkAyH0" \t "_blank)" og "[We Are Here](https://www.youtube.com/watch?v=TytldpXyaTM" \t "_blank)", fra bandets første ep, til sig. Begge sange fik alle otte uger på den lytterbestemte hitliste. De tilhørende videoer fik desuden stor opmærksomhed på diverse danske og udenlandske blogs.  
Læs mere om og køb billet til koncerten med Far Away From Fiji

**Trixie Whitley / 27. februar – udsolgt**Onsdag den 27. februar får besøger den belgisk-amerikanske singer/songwriter Trixie Whitley Ideal Bar. Koncerten er udsolgt.   
Læs mere om koncerten med Trixie Whitley